Heaven's Gate - Wikipedia, déi fräi Enzyklopedie

# Heaven's Gate

### Vu Wikipedia, der fräier Enzyklopedie.

Informatiounen zum Film

Filmdaten
Originaltitel: | Heaven's Gate
Produktiounsland: | USA
Produktiounsjoer: | 1979
Dauer: | 228/149 Minutten
Originalsprooch: | Englesch
Equipe
Regie: | Michael Cimino
Dréibuch: | Michael Cimino
Kamera: | Vilmos Zsigmond
Musek: | David Mansfield
Produzent: | Joann Carelli
Haaptacteuren

Kris Kristofferson als James Averill
Christopher Walken als Nathan D. Champion
John Hurt als Billy Irvine
Sam Waterston als Frank Canton
Isabelle Huppert als Ella Watson
Brad Dourif als Mr. Eggleston
Joseph Cotten als Rev. Doctor
Jeff Bridges als John L. Bridges
Paul Koslo als Buergermeeschter

Heaven's Gate (Das Tor zum Himmel, La porte du paradis) ass e Film vum Michael Cimino deen 1980 erauskomm ass.

## [Änneren] Ëm wat geet et am Film?

Heaven's Gate ass en epesch ugeluete Film iwwert de Krich tëschent de räiche Véibesëtzer an den aarmen Awanderer aus Osteuropa am Montana (USA) an den achtzeger Joeren vum 19. Joerhonnert.

An den USA beschränkt sech d'Vergaangenheet aus den Ufankszäiten am Kino nëmmen op d'Mythologie vum Western. Et gouf de Gangster, dee vum gudde Sheriff oder Marshall geholl ginn ass, d'Arméi huet sech mat de béisen Indianer "beschäftegt". Heiansdo gouf et och emol e gudden Indianer an engem Film, an domat hat déi ganz Saach sech dann.

Mee du koum de Michael Cimino. Hie rullt eng ganz aner Säit vun der Besiidlung vu den USA op, nämlech déi, datt räich Siedler Kapjeeër gelount hu fir arem Awanderer aus Osteuropa ëmzeleeën, well déi och e klengt Steck vum amerikanesche Kuch wollten hunn.

Am Amerika vun der Reagan Äera war dat doten net gär gesinn.

E puer herrlech Zeene siefen ervirgehuewen:

- d'Ofschlossfeierlechkeeten op de Uni
- den Danz op de Rollschung am Zelt
- den Danz vum Averill a vum Ella ganz eleng an dem groussen Zelt
- d'Schluechtzeenen
- d'Vue vun der Stad Casper mat dem Dampzuch
- den éischte Muerd am Film, wou de Siidler grad esou geschluecht gëtt wéi dat Stéck Véi wat e gestuel hat fir net mat senger Famill z'erhingeren
- d'Zeen wou den Averill e Stéck Taart vum Ella zervéiert kritt

Déi herrlech Fotografie vum Vilmos Zsigmond muss onbedingt nach ervirgehuewe ginn, niewent der Bande Son, op et elo d'Geräischer sinn oder d'Musek.

De Film ass fir d'éischt nëmmen an der kuerzer Versioun am Kino gelaf. No an no ass dem Film säi Wäert dann erkannt ginn an du koum no Joren eng laang Fassung vum Film an d'Säll.

## [Änneren] Wéi ass de Film ukomm?

D'amerikanesch Kritiker hu ganz sauer reageiert an hunn all méiglech Ursaache gesicht, fir de Film schlecht ze maachen. D'Pauline Kael huet gesot, de Film wir en Affront géint d'USA. Et gong lass, den Toun wir misarebel, d'Bild wir onscharf, a.s.w.

Et war einfach de "schlechteste Film vum Joer" oder iwwerhaapt, an dobei hat de Film et och nach fäerdeg bruet fir e Filmstudio ze ruinéieren.

## [Änneren] Zitater

- John L. Bridges: It's getting dangerous to be poor in this country.
- Frank Canton: Mr. Champion, my grandfather was the Secretary of War to Harrison. His brother was the governor of the State of New York. My brother-in-law is Secretary of State. And to you, I represent the full authority of the Government of the United States and the President. - Nathan D. Champion: Fuck him too.

## [Änneren] Iwwert de Film

- If ever an award was given for the most maligned and misunderstood motion picture of all time, it would have to be Heaven's Gate. (Bruce Lawton, U.S. Filmhistoriker)
- the milieu Heaven's Gate evokes is beautiful beyond words, (Michael Bliss am Buch Martin Scorcese and Michael Cimino)

## [Änneren] Klengegkeeten

- Et war virgesinn, datt den John Wayne d'Haaptroll sollt spillen an d'Jane Fonda, d'Roll déi d'Isabelle Huppert spéider krut.
- Zu senger Zäit war de Film dee gréisste Flop vun allen Zäiten. Doduerch gouf United Artists un MGM verkaaft.
- Den éischte Schnëtt huet 5 Stonnen an 20 Minutte gedauert.
- Et gouf wierklech e Krich am Johnson County am Wyoming an d'Figuren hunn James Averill, Nathan Champion and Ella Watson geheescht, mee d'Dréibuch hëlt sech e puer Fräiheeten eraus.
- D'Harvard Uni-Szenen sinn zu Oxford an England gedréit ginn.
- Bild-Ratio: 2.35:1
- Schnëtt: Lisa Fruchtman; Gerald B. Greenberg; William Reynolds; Tom Rolf

## [Änneren] DVDen

Déi laang Fassung ass op DVD ze kréien.

## [Änneren] Weblink

- Heaven's Gate an der Internet Movie Database
- Kritik
- Kritik bei moviemartyr

Vun "http://lb.wikipedia.org../../../h/e/a/Heaven%27s_Gate_5d0a.html"

Category: Filmtitelen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Português
- Русский